
PDV U GRAĐEVINARSTVU
NAJNOVIJE IZMENE I PRAKTIČNA PRIMENA
Nova pravila od septembra 2026.godine i priprema za promene od 1. januara 2027.godine – preliminarna poreska prijava (PPP PDV)


	
	
	
25. septembar 2026. godine

Vreme trajanja: 10.00 – 15.00 časova

Resavska 13-15, sala u prizemlju 3ab
 
(Mogućnost praćenje putem vebinara)

	
	
	

	Promene propisa u oblasti PDV-a, elektronskog fakturisanja i elektronskih otpremnica posebno su značajne za građevinski sektor, u kojem pravilno određivanje poreskog dužnika, trenutka nastanka poreske obaveze i prava na odbitak prethodnog PDV-a često zavisi od konkretne poslovne situacije.
Seminar je namenjen praktičnoj primeni aktuelnih pravila u građevinarstvu, sa posebnim osvrtom na najnovije izmene propisa u 2026. godini, njihovu primenu u SEF-u i sistemu e-Otpremnica, kao i na promene u oblasti PDV evidencija i poreske prijave koje predstoje od 2027. godine.

NA SEMINARU ĆEMO ODGOVORITI NA PITANJA:
· Kako pravilno odrediti poreskog dužnika kod prometa iz oblasti građevinarstva?
· Kako evidentirati promet objekata, dobara i usluga iz oblasti građevinarstva u SEF-u?
· Kako pravilno evidentirati prethodni PDV kod nabavke objekata i građevinskih dobara i usluga?
· Kako postupati sa internim računima, njihovim rokovima i evidentiranjem?
· Koje su aktuelne obaveze u vezi sa elektronskim otpremnicama u građevinarstvu?
· Kako postupati kod vraćanja dobara, smanjenja naknade, storniranja i izdavanja novog računa?
· Šta donose nova pravila u oblasti PDV prijave i evidencija od 2027. godine?
· Kako najnovija mišljenja Ministarstva finansija utiču na poslovanje izvođača, investitora i drugih učesnika u građevinarstvu?

TEME SEMINARA:
1. NAJNOVIJE IZMENE PROPISA – ŠTA SE MENJA U 2026. I ŠTA NAS OČEKUJE OD 2027.
· Najnovije izmene propisa iz oblasti PDV-a relevantne za građevinarstvo
· Praktične posledice novih pravila za poreske obveznike
· Priprema za promene u PDV evidencijama i poreskoj prijavi od 2027. godine
· Iskazivanje i ispravljanje podataka koji se odnose na prethodne poreske periode
· Usklađivanje podataka iz poreskih evidencija, SEF-a i PDV prijave

2. PDV I SEF U GRAĐEVINARSTVU
· Način evidentiranja prometa objekata u SEF-u
· Način evidentiranja prometa dobara i usluga iz oblasti građevinarstva u SEF-u
· Način evidentiranja prethodnog PDV-a u SEF-u kod nabavke objekata i prometa dobara i usluga iz oblasti građevinarstva
· Praktičan rad na DEMO verziji Sistema elektronskih faktura
· Postupanje sa neispravnim, odbijenim i storniranim elektronskim fakturama

3. PORESKI DUŽNIK U GRAĐEVINARSTVU – ČLAN 10. ZAKONA O PDV
· Određivanje poreskog dužnika u skladu sa članom 10. stav 2. tačka 3. Zakona o PDV
· Klasifikacija delatnosti i primena Pravilnika o PDV
· Najčešće dileme u određivanju da li se konkretan promet smatra prometom iz oblasti građevinarstva
· Obaveze izvođača, podizvođača i investitora
· Postupanje kada lice koje vrši promet dobara i usluga iz oblasti građevinarstva iskaže PDV u internom računu iako za to nije postojala obaveza

4. ELEKTRONSKI RAČUNI, INTERNI RAČUNI I KOREKCIJE PDV
· Rokovi za izdavanje internog računa radi ostvarivanja prava na odbitak prethodnog poreza
· Postupanje u slučaju vraćanja dobara i smanjenja naknade
· Uslovi i rokovi za smanjenje poreske osnovice i PDV-a
· Storniranje računa i izdavanje novog računa
· Ispravka grešaka koje se odnose na prethodne poreske periode
· Određivanje poreske osnovice kada je ugovorena cena sa PDV-om

5. e-OTPREMNICE U GRAĐEVINARSTVU
· Aktuelna primena Zakona o elektronskim otpremnicama
· Ko je obveznik sistema e-Otpremnica u 2026. godini?
· Kada postoji obaveza izdavanja elektronske otpremnice u građevinarstvu?
· Elektronska otpremnica koja prati kretanje dobara i veza sa izdavanjem elektronske fakture
· Određivanje prava raspolaganja dobrima za potrebe izdavanja e-Otpremnice
· Datum prometa dobara za potrebe elektronskog fakturisanja
· Specifične situacije u građevinarstvu i praktične dileme u primeni Sistema

6. UGOVORI U GRAĐEVINARSTVU – PDV TRETMAN POJEDINIH ODREDBI
· Kapara i avans
· Ugovorne kazne
· Naknada štete
· Ugovori po principu „ključ u ruke“
· Druge specifične ugovorne situacije i njihov PDV tretman

7. NEPOKRETNOSTI, OPREMA I PRETHODNI PDV
· Ispravka odbitka prethodnog poreza za opremu i objekte za vršenje delatnosti
· Naknadno sticanje prava na odbitak prethodnog poreza za opremu i objekte
· Poreski aspekt prodaje stana od strane privrednog društva osnivaču – fizičkom licu po ceni nižoj od tržišne
· Postupanje Poreske uprave prilikom kontrole

8. NAJNOVIJA MIŠLJENJA I PRAKSA MINISTARSTVA FINANSIJA
Poseban osvrt biće posvećen najnovijim mišljenjima Ministarstva finansija koja se odnose na poreske obveznike koji obavljaju delatnost građevinarstva, kao i na naručioce i investitore dobara i usluga iz oblasti građevinarstva.

	



	PREDAVAČ:

   Snežana Matejić, poreski i finansijski savetnik, sertifikovani forenzičar                    

Radno iskustvo: 
Poreska uprava:
  -direktor Filijale Pančevo
  -poreski inspektor
-Javno preduzeće „Stara planina“ -
  direktor opših i finansijskih poslova

KOME JE SEMINAR NAMENJEN?
Seminar je namenjen:
· vlasnicima i direktorima građevinskih kompanija;
· investitorima i izvođačima radova;
· finansijskim direktorima i zaposlenima u finansijama;
· računovođama i knjigovođama;
· poreskim savetnicima;
· pravnicima i advokatima;
· zaposlenima odgovornim za PDV, SEF i elektronske otpremnice;
· svim licima koja učestvuju u fakturisanju, prijemu i kontroli dokumentacije za dobra i usluge iz oblasti građevinarstva.






CILJ SEMINARA
Cilj seminara je da polaznici na praktičnim primerima ovladaju pravilima PDV-a koja su specifična za građevinarstvo i osposobe se da pravilno:
· odrede poreskog dužnika za izvršeni promet;
· izdaju elektronsku fakturu i interni račun;
· utvrde pravo na odbitak prethodnog PDV-a;
· evidentiraju promet i prethodni PDV u SEF-u;
· iskažu podatke u POPDV i PDV prijavi;
· postupaju u slučaju korekcija, storniranja i naknadnih promena;
· primene pravila sistema e-Otpremnica u poslovanju.
Posebna pažnja biće posvećena usklađivanju poreskih evidencija i podataka u SEF-u, kao i pripremi za nova pravila koja će se primenjivati od 2027. godine.





Način rada:

Interaktivan rad predavača i polaznika
Teorijska pravila biće objašnjena kroz konkretne primere iz prakse, uz praktičan prikaz evidentiranja u Sistemu elektronskih faktura.



Kotizacija:

10.000,00 dinara po učesniku (bez PDV-a)


	Polaznici dobijaju: osveženje na pauzama, radni materijal, sertifikat PKS o odslušanom seminaru

	

	 Privredna komora Srbije, Beogradska 39, 11 000 Beograd
 +381 66 875 10 10 ili 011 41 49 421  I  sladjana.obrenovic@pks.rs I edukacija@pks.rs I www.pks.rs

